Zorica Kondža

Zorica Kondža (25. juni 1960), je hrvatska pjevačica zabavne muzike.

 Biografija 
Rođena je 25. juna 1960. u Splitu. Muzičku karijeru započela je u splitskoj grupi "Stijene" krajem 1970ih, odnosno početkom 1980ih, da bi je 1984. nastavila kao solistica sa velikih festivalskih pozornica diljem bivše Jugoslavije. Odlikuje je glas velikog raspona, za koji neki muzički znalci kažu da je "najbolje sačuvana tajna hrvatske pop glazbe". U njemu se spajaju mediteranski temperament sa modernim tokovima poput soula, bluz i rock and rolla. Zorica Kondža, zvana još i Zore, do sada je uglavnom bila festivalska pjevačica, poput njenih ostalih grlatih kolegica, kao što su: Radojka Šverko, Bisera Veletanlić, Maja Odžaklievska, zbog čega se ne može pohvaliti nekom pretjerano velikom samostalnom diskografskom produkcijom. Sa grupom "Stijene" objavila je tri albuma (uz jednu zajedničku kompilaciju sa ostalim vokalnim solisticama grupe), te dva samostalna albuma, od kojih je "Zlatna kolekcija" kompilacija njenih najvećih hitova. Tokom svoje karijere Zorica Kondža je sprva bila jedan od najboljih pratećih vokala domaće estrade, a snimala je sa najeminentnijim imenima poput Nede Ukraden i Đorđija Peruzovića. Njene najljepše pjesme, uglavnom ljubavne balade mediteranskog izričaja, potpisuje njen suprug i dugogodišnji saradnik Joško Banov.Interview s Zoricom Kondžom objavljen u Gloriji br. 742, 2009.  pristupljeno 23. veljače 2011. O svim njenim festivalskim nagradama, kojih je više nego prstiju obje ruke, uvijek je presudio žiri struke. Istodobno, Zorica je zahvaljujući besprijekornim nastupima uživo stekla ugled koji u razmjerima pozornice obično obilježavamo izrazom La diva. Živi u Splitu.

 Festivali 
Zorica Kondža ima iza sebe brojne nastupe na domaćim festivalima, a najvjernija je bila Splitskom festivalu, na kojem se pojavljuje od 1981, najprije kao vokalna solistica grupe "Stijene", a od 1984. i kao samostalni izvođač. Ipak prvi festivalski nastup imala je na festivalu Zagreb '80 s impresivnom izvedbom pjesme "Sve je neobično ako te volim", a nekoliko je puta nastupala i na nacionalnim izborima za Pjesmu Eurovizije.

Festival Split:
 1981. - "Ja sam more, ti si rijeka" (uz grupu "Stijene")
 1982. - "Ima jedan svijet" (uz grupu "Stijene")
 1984. - "Nakon dugih milja"
 1985. - "Pokora"
 1986. - "Vrijeme ljubavi"
 1988. - "Zbog tvoje ljubavi"
 1988. - "Oda"
 1989. - "Daj mi sunca"
 1989. - "Pričat ću te svima"
 1990. - "Ti si moj san" (duet: Oliver Dragojević)
 1990. - "Najljepše je kad si tu"
 1993. - "Molitva za tebe"
 1994. - "Do posljednjeg daha" (duet: Neno Belan)
 1994. - "Dok ploviš morima"
 1995. - "Tko je kriv"
 1997. - "Sto mandolina" (duet: Vinko Coce)
 1997. - "Zarobljena"
 2001. - "Dobar tan ti, dušo" (duet: Tony Cetinski)
 2005. - "Idi s njom"
 2006. - "Zauvijek"
 2007. - "Lipi moj"
 2008. - "Zbog tebe"
 2009. - "Kale ljubavi"
 2010. - "Luda đelozija"
 2011. - "Ćiba od zlata"
 2012. - "Ljubav bez kraja"

Eurosong:
 1990. - "Sreća je tamo gdje si ti" (duet: Oliver Dragojević), Jugovizija, 3. mjesto
 1993. - "Nema mi do tebe", Dora, 4. mjesto
 1998. - "Nebo", Dora

Zadarfest:
 1999. - "Vrati ga more"

Melodije Istre i Kvarnera:
 1993. - "Stara ljubav"
 1995. - "Istarsko ljeto"

Festival Opatija:
 1986. - "Bar da znam"

 Nagrade 
Split '81. – Ja sam more ti si rijeka - nagrada za najbolju interpretaciju
Split '82. – Ima jedan svijet - prva nagrada stručnog suda
Vaš šlager sezone 1983. - nagrada Zlatni mikrofon
Split ‘85. – za kompoziciju Pokora, prva nagrada stručnog suda i nagrada za najbolju interpretaciju
Opatija ‘86. – za kompoziciju Bar da znam, prva nagrada stručnog suda, prva nagrada publike i prvu nagrada po glasovanju novinara
Split ‘86. – prva nagrada stručnog suda za kompoziciju Vrijeme ljubavi
Split ‘90. – prva nagrada stručnog suda za kompoziciju Ti si moj san (duet s Oliverom Dragojevićem) i Najljepše je kad si tu (solo)
Split ‘94. – prva nagrada stručnog suda za kompoziciju Do posljednjeg daha (duet s Nenom Belanom) i druga nagrada publike za kompoziciju Dok ploviš morima
Split ‘97. – prva nagrada stručnog suda za kompoziciju Zarobljena i druga nagrada publike za kompoziciju Sto mandolina (duet s Vinkom Cocem)
Split '06.- prva nagrada publike, prva nagrada strucnog žirija i Grand prix
Zadarfest 1999. – druga nagrada stručnog suda za kompoziciju Vrati ga, more
Dresden ‘84. – prva nagrada stručnog suda
Prag ‘85. - prva nagrada stručnog suda
MAK fest ‘85. – treća nagrada publike
MAK fest ‘89. – prva nagrada publike

 Diskografija 
 Sa grupom Stijene
Cementna prašina (1981),
Jedanaest i petnaest (1982),
Balkanska korida (1983)

 Solo 
Hodajmo po zvijezdama (2001)
Zlatna kolekcija (2005)

 Reference 

K